**Молитва предначинательная**

**Го́споди Иису́се Христе́, Сы́не Бо́жий, молитв ра́ди Пречи́стыя Твоея́ Ма́тере и всех святы́х, поми́луй нас. Ами́нь.**

**Сла́ва Тебе́, Бо́же наш, сла́ва Тебе́.**

**Царю́ Небе́сный, Уте́шителю, Ду́ше и́стины, И́же везде́ сый и вся исполня́яй, Сокро́вище благи́х и жи́зни Пода́телю, прииди́ и всели́ся в ны, и очи́сти ны от вся́кия скве́рны, и спаси́, Бла́же, ду́ши на́ша.**

**Святы́й Бо́же, Святы́й Кре́пкий, Святы́й Безсме́ртный, поми́луй нас. *(Читается трижды, с крестным знамением и поясным поклоном)***

**Сла́ва Отцу́ и Сы́ну и Свято́му Ду́ху, и ны́не и при́сно и во ве́ки веко́в. Ами́нь.**

**Пресвята́я Тро́ице, поми́луй нас; Го́споди, очи́сти грехи́ на́ша; Влады́ко, прости́ беззако́ния на́ша; Святы́й, посети́ и исцели́ не́мощи на́ша, и́мене Твое́го ра́ди.**

**Го́споди, поми́луй. *(Трижды)***

**Сла́ва Отцу́ и Сы́ну и Свято́му Ду́ху, и ны́не и при́сно и во ве́ки веко́в. Ами́нь.**

**О́тче наш, И́же еси́ на небесе́х! Да святи́тся и́мя Твое́, да прии́дет Ца́рствие Твое́, да бу́дет во́ля Твоя́, я́ко на небеси́ и на земли́. Хлеб наш насу́щный да́ждь нам днесь; и оста́ви нам до́лги на́ша, я́коже и мы оставля́ем должнико́м на́шим; и не введи́ нас во искуше́ние, но изба́ви нас от лука́ваго.**

**Прииди́те, поклони́мся Царе́ви на́шему Бо́гу. *(Поклон)***

**Прииди́те, поклони́мся и припаде́м Христу́, Царе́ви на́шему Бо́гу. *(Поклон)***

**Прииди́те, поклони́мся и припаде́м Самому́ Христу́, Царе́ви и Бо́гу на́шему. *(Поклон)***

**Псалом 50**

**Поми́луй мя, Бо́же, по вели́цей ми́лости Твое́й, и по мно́жеству щедро́т Твои́х очи́сти беззако́ние мое́. Наипа́че омы́й мя от беззако́ния моего́, и от греха́ моего́ очи́сти мя; яко беззако́ние мое́ аз зна́ю, и грех мой пре́до мно́ю есть вы́ну. Тебе́ Еди́ному согреши́х и лука́вое пред Тобо́ю сотвори́х, я́ко да оправди́шися во словесе́х Твои́х, и победи́ши внегда́ суди́ти Ти. Се бо, в беззако́ниих зача́т есмь, и во гресе́х роди́ мя ма́ти моя́. Се бо, и́стину возлюби́л еси́; безве́стная и та́йная прему́дрости Твоея́ яви́л ми еси́. Окропи́ши мя иссо́пом, и очи́щуся; омы́еши мя, и па́че сне́га убелю́ся. Слу́ху моему́ да́си ра́дость и весе́лие; возра́дуются ко́сти смире́нныя. Отврати́ лице́ Твое́ от грех мои́х и вся беззако́ния моя́ очи́сти. Се́рдце чи́сто сози́жди во мне, Бо́же, и дух прав обнови́ во утро́бе мое́й. Не отве́ржи мене́ от лица́ Твоего́ и Ду́ха Твоего́ Свята́го не отыми́ от мене́. Возда́ждь ми ра́дость спасе́ния Твое́го и Ду́хом влады́чним утверди́ мя. Научу́ беззако́ныя путе́м Твои́м, и нечести́вии к Тебе́ обратя́тся. Изба́ви мя от крове́й, Бо́же, Бо́же спасе́ния моего́; возра́дуется язы́к мой пра́вде Твое́й. Го́споди, устне́ мои отве́рзеши, и уста́ моя́ возвестя́т хвалу́ Твою́. Я́ко а́ще бы восхоте́л еси́ же́ртвы, дал бых у́бо: всесожже́ния не благоволи́ши. Же́ртва Бо́гу дух сокруше́н; се́рдце сокруше́нно и смире́нно Бог не уничижи́т. Ублажи́, Го́споди, благоволе́нием Твои́м Сио́на, и да сози́ждутся сте́ны Иерусали́мския. Тогда́ благоволи́ши же́ртву пра́вды, возноше́ние и всесожега́емая; тогда́ возложа́т на oлта́рь Твой тельцы́.**

**Тропарь преподобного Сергия**

глас 4

Иже добродетелей подвижник,/ яко истинный воин Христа Бога,/ на страсти вельми подвизался еси в жизни временней,/ в пениих, бдениих же и пощениих образ быв твоим учеником,/ темже и вселися в тя Пресвятый Дух,/ Егоже действием светло украшен еси;/ но, яко имея дерзновение ко Святей Троице,/ поминай стадо, еже собрал еси, мудрe,/ и не забуди, якоже обещался еси,/ посещая чад твоих,// Сергие, преподобне отче наш.

**Кондак преподобного Сергия**

глас 8

Христовою любовию уязвився, преподобне,/ и Tому невозвратным желанием последовав,/ всякое наслаждение плотское возненавидел еси/ и, яко солнце, Отечеству твоему возсиял еси;/ тем и Христос даром чудес обогати тя./ Поминай нас, чтущих пресветлую память твою, да зовем ти:// радуйся, Сергие богомудре.

**Конда́к 1.**

**Воз­бра́н­ный вое­во́­до во́­ин­ов духо́вных, под зна́мением Крес­та́ во́инствующих на неви́димаго вра­га́, Се́ргие чу­до­тво́р­че: я́ко из­ба́вль­ше­ся от бе́д тво­и́ми победоно́сными предста́тельствы, в бра́­ни жи­тия́ се­го́, по­хва́ль­ная воспису́ем те­бе́ в хвале́ не­бе́с­ней торжеству́ющему добропобе́дно: ты́ же я́ко име́я дерз­но­ве́­ние к Не­по­бе­ди́­мо­му Ца­рю́, посо́бствуй хода́тайственно все́м ве́р­но призыва́ющим тя́, да́руя побе́ду на ви́­ди­мыя и неви́димыя вра­ги́, да зо­ве́м ти́:**

**Ра́­дуй­ся, преподо́бне чу­до­тво́р­че Се́ргие, о́т­че на́ш.**

**И́кос 1.**

**А́н­ге­лов Тво­ре́ц в Тро́­ице Бо́г, сла́вимый от тро́йственных священнонача́лий а́нгельских трисвяты́ми гла́сы, избра́ тя́, преподо́бне Се́ргие, во равноа́нгельное священнослуже́ние Се­бе́ еще́ от утро́бы ма́терни, в не́йже трикра́ты во вре́­мя Свя­ты́я Литурги́и пачеесте́ственно возгласи́л еси́. Те́м я́ко подобноа́нгельному слу­жи́­те­лю Свя­ты́я Тро́ицы, в ра́­дос­ти неизрече́нной со а́н­ге­лы водворя́ющемуся, ра́­дост­ная приглаша́ем те­бе́ си́­це:**

**Ра́­дуй­ся, от чре́­ва ма́терня освя­ще́н­ный.**

**Ра́­дуй­ся, в рожде́нии тво­е́м Варфоломе́й, си́речь сы́н ра́­дос­ти нарече́нный.**

**Ра́­дуй­ся, безпло́тных священнонача́льствию а́нгельским во пло́­ти жи­ти­е́м тво­и́м подража́вый.**

**Ра́­дуй­ся, о́гненную в се́рд­це тво­е́м к Бо́­гу лю­бо́вь серафи́мски стяжа́вый.**

**Ра́­дуй­ся, херуви́мски про­све­ще́н­ный зна́нием о Бо́­зе.**

**Ра́­дуй­ся, Пре­сто́­лу Его́ предста́вый в дерзнове́нии мно́­зе.**

**Ра́­дуй­ся, госпо́дствию ду́­ха пло́ть свою́ покори́вый.**

**Ра́­дуй­ся, си́­лу дарова́ния в чудесе́х яви́­вый.**

**Ра́­дуй­ся, име́яй вла́сть проти́вныя вла́сти тмы́ побежда́ти.**

**Ра́­дуй­ся, нача́льствующих наста́вивый богоуго́дно управля́ти.**

**Ра́­дуй­ся, арха́нгельски Бо́­жия дела́ возвеща́яй.**

**Ра́­дуй­ся, все́х при­бе­га́ю­щих к те­бе́ от бе́д а́нгельски сохраня́яй.**

**Ра́­дуй­ся, преподо́бне чу­до­тво́р­че Се́ргие, о́т­че на́ш.**

**Конда́к 2.**

**Ви́­дя­ще стра́н­ное твое́ воз­дер­жа́­ние, великочуде́сне Се́ргие, я́ко от дне́ рожде́ния не сса́л еси́ в сре́ду и пято́к, и никако́ва же вкуша́л еси́ млека́: отсю́ду позна́хом тя́, от сосе́ц ма́терних, чудотво́рца и по́стника су́­ща. Се­го́ ра́­ди Бо́­га из у́ст младе́нец и ссу́щих хва­лу́ соверша́ющаго по­хва­ля́ю­ще, зо­ве́м: Алли­лу́иа.**

**И́кос 2.**

**Ра́­зум безчи́сленный подава́я лю́­дем Бо́г ра́зумов Гос­по́дь, отве́рзе те­бе́ у́м ра­зу­ме́­ти писа́ния, Се́ргие преподо́бне, пре́ж­де ко́сну и неудо́бну ко изуче́нию кни́жныя пре­му́д­ро­сти бы́в­шу, да яви́тся, я́ко не от че­ло­ве́к, но и от Бо́­га при­я́л еси́ ра́­зум кни́жный: о не́м­же обра́дованный от я́вльшагося те­бе́ во о́б­ра­зе и́ночестем а́н­ге­ла, при­ими́ от на́с ра́­дост­ное пе́­ние сие́:**

**Ра́­дуй­ся, изучи́вый во пе́рвых че́сти сло́­во, е́же в нача́ле бе́ у Бо́­га.**

**Ра́­дуй­ся, обреты́й в не́м со­кро́­ви­ще пре­му́д­ро­сти и ра́­зу­ма мно́га.**

**Ра́­дуй­ся, на хартии́ телесе́ Хри­сто́­ва, а́ки пя́ть сло­ве́с, пя́ть я́зв бо́льших прочита́вый.**

**Ра́­дуй­ся, в Писа́нии то́м жи­во́т ве́чный испыта́вый.**

**Ра́­дуй­ся, у́м тво́й к Не­бе­си́ чте́нием кни́г бо­же́ст­вен­ных воспери́вый.**

**Ра́­дуй­ся, во тво­ре́­нии ру­ку́ Его́ се­бе́ поучи́вый.**

**Ра́­дуй­ся, навы́кнувый храни́ти стра́х Бо́­жий пре­му́д­ро­сти на­ча́­ло.**

**Ра́­дуй­ся, все́м соуча́щымся к те­бе́ бы́вый доброде́тели зер­ца́­ло.**

**Ра́­дуй­ся, на скрижа́ли се́рд­ца сво­его́ Зако́н Бо́­жий написа́вый.**

**Ра́­дуй­ся, уче́ние сие́ все́м послу́шающым тя́ пре­да́­вый.**

**Ра́­дуй­ся, ю́ность твою́ в целому́дрии обучи́вый.**

**Ра́­дуй­ся, я́ко де́ву чи́с­ту Жениху́ Хри­сту́ се­бе́ обручи́вый.**

**Ра́­дуй­ся, преподо́бне чу­до­тво́р­че Се́ргие, о́т­че на́ш.**

**Конда́к 3.**

**Си́­ла Вы́ш­ня­го осени́, преподо́бне, непоро́чную твою́ ду́­шу, в не́йже стра́х Бо́­жий заче́нши, и поболе́вши мно́­ги­ми тру­ды́, раз­ли́ч­ная искуше́ния и ско́р­би му́жественно претерпе́вши, родила́ еси́ ду́х спа­се́­ния, пою́щи всеси́льному Бо́­гу: Алли­лу́иа.**

**И́кос 3.**

**Имы́й помышле́ние та­ко­во́е в се­бе́, преподо́бне Се́ргие, по сме́р­ти роди́телей сво­и́х, я́ко вся́ко умре́ти и́мать, благоразу́мно разсуди́в кра́ткость сея́ жи́з­ни, раз­да́л еси́ вся́ оста́вльшая име́ния ни́щым, ни­что́же на пропита́ние се­бе́ оставля́я, ны́­не у́бо в присносу́щных бога́тствех безсме́ртныя насыща́яся сла́­вы, слы́­ши­ши от на́с та­ко­ва́я:**

**Ра́­дуй­ся, люб­ве́ ра́­ди Зижди́теля сво­его́ зем­на́я к зем­ли́ возврати́вый.**

**Ра́­дуй­ся, приобре́тения ра́­ди Хри­сто́­ва, уме́ты вся́ бы́­ти вмени́вый.**

**Ра́­дуй­ся, отверги́й бо­га́т­ство, я́ко те́рние подавля́ющее се́мена духо́вныя.**

**Ра́­дуй­ся, возненави́девый то́, я́ко вещество́ пла́мене грехо́вна.**

**Ра́­дуй­ся, бла­же́н­ство ни­ще­ты́ ду­хо́в­ныя сподо́бльшийся прия́ти.**

**Ра́­дуй­ся, восхоте́вый нище́тне вни́ти в Не­бе́с­ное Ца́рст­вие у́зкими враты́, и в простра́нстве ста́ти.**

**Ра́­дуй­ся, и́го Хрис­то́­во благо́е и бре́мя ле́гкое понесы́й измла́да.**

**Ра́­дуй­ся, не обрати́выйся вспя́ть в ше́ствии до Го́р­ня­го гра́­да.**

**Ра́­дуй­ся, пре́ж­де кон­чи́­ны твоея́ во умерщвле́ние страс­те́й облече́нный.**

**Ра́­дуй­ся, во умерщ­вле́н­ном те­ле­си́ не­тле́­ния ри́­зою укра­ше́н­ный.**

**Ра́­дуй­ся, бога́тства неги́блющаго в жи­во­те́ ве́чнем облада́телю.**

**Ра́­дуй­ся, непостижи́мыя сла́­вы свя­ты́х созерца́телю.**

**Ра́­дуй­ся, преподо́бне чу­до­тво́р­че Се́ргие, о́т­че на́ш.**

**Конда́к 4.**

**Бу́ря безме́рная лу­ка́­вых ду­хо́в, многоразли́чне тща́шеся препя́ти тво­ему́, преподо́бне Се́ргие, трудолю́бному жи­тию́: овогда́ бо в зве́­ри и зми́и преобразова́хуся, овогда́ же я́ко не́кое во́инство со я́рос­тию устремля́хуся на тя́ свире́по: ты́ же му́жественно мо­ли́т­вою се­бе́ вооружа́я, прогна́л еси́ вся́ и́х бе­со́в­ская по́лчища, не убо­я́в­ся ко́з­ней и́х, зо­вы́й Бо́­гу: Алли­лу́иа.**

**И́кос 4.**

**Слы́­ша­ще твое́ терпеливоду́шное в безмо́лвии жи­тие́, пре­бла­же́н­не, мно́­зи от окре́стных гра­до́в и стра́н стека́хуся к те­бе́ по́льзы ра́­ди, ини́и же хотя́ще с то­бо́ю жи́ти и наставля́тися от те­бе́ на пу́ть спа­се́­ния: и́хже лю­бе́з­но при­е́м­ля, созда́л еси́ к моле́нию це́р­ковь во и́мя Пре­свя­ты́я Тро́ицы, устроева́я наипа́че сама́го се­бе́ в жи­ли́­ще досто́йно Еди́­но­му в Тро́­ице Бо́­гу. Се­го́ ра́­ди похваля́ем тя́, гла­го́­лю­ще:**

**Ра́­дуй­ся, трича́стное ду­ши́ твоея́ к Бо́­гу Три­ипо­ста́с­но­му впери́вый.**

**Ра́­дуй­ся, Бо́­га От­ца́ ве́тхаго де́нми воспомина́нием дре́в­них благодея́ний Бо́­жи­их в па́мяти тво­е́й носи́вый.**

**Ра́­дуй­ся, я́ко му́дрость Сы́­на, прему́дре о на́с смотре́ние соверши́вшаго, в ра́зуме тво­е́м сия́ше.**

**Ра́­дуй­ся, я́ко бла­го­да́ть Бо́­га Ду́­ха Свя­та́­го в во́ли тво­е́й бла­ги́х хоте́вшей обита́ше.**

**Ра́­дуй­ся, три́ изря́дныя доброде́тели и́ночества тво­его́ же́ртвовавый Тро́­ице неле́стно.**

**Ра́­дуй­ся, отда́вый послуша́ние Бо́­гу Отцу́, Ему́­же Сы́н послушли́в бе́ да́же до сме́р­ти кре́стныя.**

**Ра́­дуй­ся, нищету́ твою́ Бо́­гу Сы́­ну обнища́вшему на́с ра́­ди, в пло́­ти тво­е́й яви́­вый смире́нно.**

**Ра́­дуй­ся, чис­то­ту́ свою́ Свя­то́­му Ду́ху, в чи́с­тых сердца́х живу́щему, сохрани́вый нетле́нно.**

**Ра́­дуй­ся, с доброде́тельными тво­и́ми плоды́ возложи́вый на Бо́­га От­ца́ ве́­ру все­це́­лу.**

**Ра́­дуй­ся, окрила́тевый я́ко оре́л, наде́ждею на Бо́­га Сы́­на, собира́ющаго на́с ко Сво­ему́ Те́­лу.**

**Ра́­дуй­ся, Бо́­га Ду́­ха Свя­та́­го, во о́гненных соше́дшаго язы́цех, о́гненною лю­бо́­вию воз­лю­би́­вый.**

**Ра́­дуй­ся, и́хже о́ко не ви́де, и у́хо не слы́­ша, и на се́рд­це челове́ку не взыдо́ша, сия́ от Тро́ицы получи́вый.**

**Ра́­дуй­ся, преподо́бне чу­до­тво́р­че Се́ргие, о́т­че на́ш.**

**Конда́к 5.**

**Богото́чный ис­то́ч­ник пре­све́т­лых чу­де́с яви́л­ся еси́, сла́в­не Се́ргие, из­ли­ва́я благоуго́дных во́д струи́, стремле́нием сво­и́м веселя́щыя гра́д Бо́­жий, оби́­тель Пре­свя­ты́я Тро́ицы, па́­че же и лице́ всея́ зем­ли́ напая́ющыя оби́ль­но: отону́ду же вся́к с ве́­рою почерпа́я, мно́гая ис­це­ле́­ния при­е́м­лет, просла́вльшему тя́ Бо́­гу бла­го­да́р­ствен­но зо­вы́й: Алли­лу́иа.**

**И́кос 5.**

**Ви́­дев­ше Росси́йстии сы́нове пречу́дное по Бо́­зе жи­тие́ твое́, Се́ргие преподо́бне, я́ко и а́ще последи́ ле́­ты в новопросвеще́нной стра­не́ Рос­си́й­стей возра́сл еси́, но дре́в­них пре­по­до́б­ных оте́ц че́сти спо­до́­бил­ся еси́, дарова́ния чу­де́с досто́йно при­е́м от Бо́­га, того́ ра́­ди научи́шася пе́­ти те­бе́:**

**Ра́­дуй­ся, Анто́нию Ве­ли́­кому равнострада́льне в тер­пе́­нии бесо́вских возста́ний.**

**Ра́­дуй­ся, Феодо́сию общежи́тельства нача́льнику подобонра́вне, в хране́нии общежи́тельных пре­да́­ний.**

**Ра́­дуй­ся, Са́вве Освяще́нному во мно́жественном числе́ ученико́в счи́сленный.**

**Ра́­дуй­ся, Ар­се́­нию му́жества и́мя нося́щему, в духо́вном му́­же­стве сравне́нный.**

**Ра́­дуй­ся, со Иоа́нном Ле́ствичником восхожде́ние в се́рд­це сво­е́м к Не­бе­си́ по­ло­жи́­вый.**

**Ра́­дуй­ся, с Ма­ка́­ри­ем бла­же́н­ство в нетле́нном тво­е́м те­ле­си́ получи́вый.**

**Ра́­дуй­ся, Ону́фрию Ве­ли́­кому подража́вый жи­ти­е́м в пусты́ни.**

**Ра́­дуй­ся, Паи́сию Ве­ли́­кому по­сле́­до­ва­вый во вся́­кой свя­ты́­ни.**

**Ра́­дуй­ся, Симео́на Сто́лпника приме́ром высо́кий сто́лп доб­ро­де́­те­лей созда́вый.**

**Ра́­дуй­ся, Па́­вла Препро́стаго се́рд­ца не­зло́­бие во все́м жи­тии́ сво­е́м показа́вый.**

**Ра́­дуй­ся, Афана́сию без­сме́р­тия уча́стниче, не и́ме­нем, но дела́ми.**

**Ра́­дуй­ся, с Евфи́мием благоду́шным в без­ко­не́ч­ныя ве­се́­лия возше́дый его́­же стопа́ми.**

**Ра́­дуй­ся, преподо́бне чу­до­тво́р­че Се́ргие, о́т­че на́ш.**

**Конда́к 6.**

**Пропове́дует Росси́йский ро́д пре­сла́в­ная и неисче́тная твоя́ чу­де­са́, изрядносла́вне чу­до­тво́р­че Се́ргие: ко́ль мно́­зи от ду­хо́в нечи́стых из­бав­ле­ни то­бо́ю бы́ша, ко́ль мно́­зи от разли́чных не­ду́­гов, бе́д и на­па́с­тей тво­и́ми спасо́шася мо­ли́т­ва­ми. Ты́ бо еси́ кре́пкий во бра́нех су́щым помо́щник, боля́щым вра́ч, оби́димым засту́пник: ты́ все́м вся́ моги́й о чудоде́йствующем то­бо́ю Хрис­те́, да все́х научи́ши пе́­ти: Алли­лу́иа.**

**И́кос 6.**

**Воз­сия́ па́­че со́лн­ца воз­дер­жа́­ние твое́, преподо́бный: ег­да́ не пеки́йся о бра́шне, е́же не поста́вит на́с пред Бо́­гом, ску́дости ра́­ди в монастыре́ тво­е́м, без пи́щи три́ дни́ пребы́вшу бра́тию и во мра́це ско́р­би су́­щую, озари́л еси́ лу­ча́­ми благода́рственнаго терпе́ния, и́с­тин­на­го воз­дер­жа́­ния и несомне́ннаго упова́ния на Бо́­га: от Него́же а́бие оби́льство все́х бла́г тво­и́ми мо­ли́т­ва­ми по­лу­чи́в­ше, воспе́ша те­бе́ си́­це:**

**Ра́­дуй­ся, преподо́бнейший а́лчущих пи­та́­те­лю.**

**Ра́­дуй­ся, и духо́внаго насыще́ния тре́бующым по­да́­те­лю.**

**Ра́­дуй­ся, алка́вый и жа́ждавый пра́в­ды, на­сы­ща́­яй­ся же ны́­не.**

**Ра́­дуй­ся, посажде́нный на трапе́зе не­бе́с­ней в по́стническом чи́не.**

**Ра́­дуй­ся, отложи́вый о тле́нной пи́щи попече́ние безме́стно.**

**Ра́­дуй­ся, испо́лнивый оби́­тель свою́ бра́шны принесе́нными безве́стно.**

**Ра́­дуй­ся, бла́гостию Бо́­жиею, а не то́кмо бра́шны, серд­ца́ на́­ша утвержда́яй.**

**Ра́­дуй­ся, глаго́лом, исходя́щим из у́ст Бо́­жи­их па́­че, не́­же хле́бом, насыща́яй.**

**Ра́­дуй­ся, бра́шно де́лавый пребыва́ющее в жи­во́т ве́чный, а не бра́шно теле́сно.**

**Ра́­дуй­ся, в кре́­пос­ти я́ди тоя́ ше́ствовавый да́же до Горы́ Не­бе́с­ныя.**

**Ра́­дуй­ся, побежда́яй вра­ги́ на́­ша мо­ли́т­ва­ми тво­и́ми, я́ко хле́бом ви́денным у Гедео́на.**

**Ра́­дуй­ся, вкуша́яй хле́ба а́н­гель­ска­го во дво́­рех вы́ш­ня­го Сио́на.**

**Ра́­дуй­ся, преподо́бне чу­до­тво́р­че Се́ргие, о́т­че на́ш.**

**Конда́к 7.**

**Хо­тя́­щу преблаже́нному Алекси́ю, Всеросси́йскому па́­сты­рю, от ны́нешняго ве́­ка преле́стнаго преста́витися, при­зва́н бы́л еси́ богоно́сне Се́ргие, да прии́меши по не́м са́н святи́тельства, обруче́ннаго те­бе́ от не­го́ возложе́нием крес­та́ архиере́йскаго, зла́том и ка́мением украше́ннаго: ты́ же смиренному́дрия люби́теля, не златоно́сца се­бе́ явля́я, и то­ли́­ка­го са́на недосто́йна бы́­ти вмени́в, сми­рен­но­му́д­рен­но при кре­сте́ и́но­чес­ка­го терпе́ния тво­его́, судьбы́ Госпо́дни вожделе́нныя па́­че зла́та и ка́мене че́стна храни́ти восхоте́л еси́, зо­вы́й Бо́­гу: Алли­лу́иа.**

**И́кос 7.**

**Но́вое не́­бо от вы­со­ты́ жи­тия́ тво­его́ разумева́ем тя́, о́т­че, дея́нием и ви­де́­ни­ем, а́ки двема́ заве́сома утвержде́на, неисче́тными же чу­де­сы́ я́ко зве́здами блиста́юща. Те­бе́ кра́с­ная я́ко луна́ Бо­го­ро́­ди­ца, со свя­ты́­ми апо́с­то­лы Петро́м и Иоа́нном, а́ки со за­ре́ю вече́рнею и денни́цею у́треннею, посеща́ше. Чрез зна́­ме­ния у́бо доб­ро­де́­те­лей тво­и́х, пра́в­ды со́лн­це мы́сленное Хрис­то́с Гос­по́дь, те­че́­ние Свое́ творя́, просвеща́ет все́х зо­ву́­щих ти́ си́­це:**

**Ра́­дуй­ся, во ю́нос­ти посвяти́вый в же́ртву прия́тну Бо́­го­ви, я́ко юнца́, се­бе́ самаго́.**

**Ра́­дуй­ся, сохрани́вый невре́дно це­ло­му́д­рие де́вст­ва драга́го.**

**Ра́­дуй­ся, прехожде́нием сво­и́м в пусты́нях мно́­гия оби́­те­ли насади́вый.**

**Ра́­дуй­ся, чудотво́рных во́д, от Бо́­га умоле́нием, че́рплющих все́х наслади́вый.**

**Ра́­дуй­ся, возмоги́й рыка́ющаго диа́вола, я́ко льва́ му́жественно победи́ти.**

**Ра́­дуй­ся, с се́ю по­бе́­дою удосто́ивыйся во врата́ сла́­вы торже́ственно вни́ти.**

**Ра́­дуй­ся, навы́кнувый кро́­тос­ти от А́гнца, взе́млющаго вся́ зла́я.**

**Ра́­дуй­ся, я́ко за соблюде́ние пра́в­ды получи́л еси́ ве́ч­ная бла­га́я.**

**Ра́­дуй­ся, щито́м ве́­ры угаси́вый вся́ разжже́нная лу­ка́­ва­го стре́лы.**

**Ра́­дуй­ся, сокруши́вый се́дмь гла́в зло́бы а́дскаго зми́я, се́дмь гре­хо́в сме́рт­ных проти́вными благи́ми де́лы.**

**Ра́­дуй­ся, совоку́плену име́яй лю­бо́вь к Бо́­гу и бли́жним.**

**Ра́­дуй­ся, ис­то­ча́­яй от ра́ки своея́ цельбы́ в по́ль­зу на́м ни́жним.**

**Ра́­дуй­ся, преподо́бне чу­до­тво́р­че Се́ргие, о́т­че на́ш.**

**Конда́к 8.**

**Стра́н­ное и ужа́сное виде́ние ви́де Моисе́й Богови́дец, я́ко купина́ горя́щи, и не сгара́ше: ужа́снаго сподо́бися виде́ния и учени́к тво́й Си́мон, ег­да́ служа́щу ти́ Боже́ственную Литурги́ю, ви́де не­ве­ще́ст­вен­ный о́гнь, осеня́ющь олта́рь и окружа́ющь свя­ще́н­ную трапе́зу: те­бе́ же, преподо́бне Се́ргие, от главы́ до ногу́ во огни́ стоя́щу, и те́м соше́дшим, а́ки плащани́ца, во Свя­ту́ю Ча́шу, не­бе́с­ным прича́щшагося огне́м, Бо́г бо на́ш о́гнь е́сть пояда́яй: оба́­че тя́ не опали́, но па́­че про­све­ти́, во е́же пе́­ти: Алли­лу́иа.**

**И́кос 8.**

**Ве́сь ро́д Росси́йский, воеди́но совоку́пленный, не возмо́жет благода́рственнаго воз­да́­ти похвале́ния предста́тельству тво­ему́, достохва́льне Се́ргие: не то́­чию бо бли́з при­те­ка́ю­щих к цель­бо­но́с­ному тво­ему́ гро́бу, но и да­ле́­че от­стоя́­щих, и при­зы­ва́ю­щих все­чест­но́е твое́ и́мя, те́п­лым тво­и́м пред­ста́­тель­ством за­щи­ща́е­ши и храни́ши от вся́­ка­го зла́. Ели́ко у́бо возмо́жно благода́рствующе похваля́ем тя́ таковы́ми гла́сы:**

**Ра́­дуй­ся, слу­жи́­те­лю Бо́­жий о ве́р­ных умоля́яй.**

**Ра́­дуй­ся, на­ста́в­ни­че гре́ш­ных к Не­бе­си́ направля́яй.**

**Ра́­дуй­ся, ду­ши́ бе́дствующия и те́­ла многомо́щный хра­ни́­те­лю.**

**Ра́­дуй­ся, оскорбля́емым те́п­лый покрови́телю.**

**Ра́­дуй­ся, предводи́телю до́б­рый в пу́ть спа­се́­ния теку́щым.**

**Ра́­дуй­ся, защи́тителю до́б­рый во бра́­ни ми́­ра су́щым.**

**Ра́­дуй­ся, це­ли́­те­лю изя́щный бо­ле́з­ни душе́вной и теле́сной.**

**Ра́­дуй­ся, про­све­ти́­те­лю чу́д­ный обою́ тмы́ очесно́й.**

**Ра́­дуй­ся, по­се­ти́­те­лю ско́­рый в не́­мо­щи лежа́щым.**

**Ра́­дуй­ся, уте́­ши­те­лю му́д­рый в бе­да́х слезя́щым.**

**Ра́­дуй­ся, пособи́телю кре́пкий во́ем христиа́нским.**

**Ра́­дуй­ся, прогони́телю стра́шный по́лчищем пога́нским.**

**Ра́­дуй­ся, преподо́бне чу­до­тво́р­че Се́ргие, о́т­че на́ш.**

**Конда́к 9.**

**Вся́­кую стя­жа́л еси́ чудоде́йствия си́­лу, бла­го­да́­тию ди́в­на­го во свя­ты́х Сво­и́х Бо́­га, всебога́те Се́ргие: не то́кмо бе́сы от че­ло­ве́к ды́мом мо­ли́тв тво­и́х прогна́л еси́, я́ко Рафаи́л; прокаже́нныя очи́с­тил еси́, в пролия́нии пред Бо́­гом сле́з, я́ко во Иорда́не Елисе́й; плене́нныя от ва́рвар, ско́ро предвари́в освободи́л еси́, я́ко Никола́й Чу́д­ный; уме́ршаго же о́трока воскреси́в, животворя́щему ме́рт­выя, и зову́щему не су́щая, я́ко су́щая, Бо́­гу, о все́х пресла́вных тво­и́х чудотворе́ниих созыва́л еси́ все́х воспе́ти: Алли­лу́иа.**

**И́кос 9.**

**Ве­ти́я суему́дренныя отсту́пническия обличи́л еси́, пред­ста́в во сне́ пресви́теру Симео́ну, не низпа́дшему в зло­че́с­тие тщесо́вестное и по преставле́нии тво­е́м отве́рженное от те­бе́: те́м­же вси́ и́стинная Восто́чныя Свя­ты́я Це́рк­ве ча́­да иму́ще тя́ столпа́ церко́внаго в ве́­ре непоколеби́ма, ублажа́ют си́­це:**

**Ра́­дуй­ся, злосла́вное отсту́пническое любому́дрие укори́вый.**

**Ра́­дуй­ся, правове́рных бла­го­че́с­тие уясни́вый.**

**Ра́­дуй­ся, и́с­тин­ныя пре­му́д­ро­сти содержа́вый догма́ты.**

**Ра́­дуй­ся, научи́вый не пре́нием, но ве́­рою возмога́ти.**

**Ра́­дуй­ся, обличи́вый отступле́ние ве́­ры, я́ко все́м злы́м вино́вно.**

**Ра́­дуй­ся, правове́рных в преда́нии свя­ты́х оте́ц утверди́вый богосло́вно.**

**Ра́­дуй­ся, не благоволи́вый в злове́рных многоглаго́ланию вре́дному.**

**Ра́­дуй­ся, упраздни́вый те́х великому́дрствие о благоре́чии тще́тном.**

**Ра́­дуй­ся, не вне́шними сло­ве­сы́, но Бо́­жи­им свиде́тельством вооруже́нный.**

**Ра́­дуй­ся, на ка́мени краеуго́льном Хрис­те́, неподви́жимою ве́­рою утвержде́нный.**

**Ра́­дуй­ся, бла­го­че́ст­но те­че́­ние скон­ча́­вый, и ве́­ру со­блю­ды́й нескве́рну.**

**Ра́­дуй­ся, в венце́ пра́в­ды предста́вый Све́­ту невече́рню.**

**Ра́­дуй­ся, преподо́бне чу­до­тво́р­че Се́ргие, о́т­че на́ш.**

**Конда́к 10.**

**Спа­се́­ния ра́­ди хотя́щему ученику́ тво­ему́ Исаа́кию молчали́вое храни́ти жи­тие́, и прося́щему на се́ у те­бе́ благослове́ния, повеле́л еси́ при­ити́ во вре́­мя Бо­же́ст­вен­ныя Литурги́и ко олтарю́, иде́­же ег­да́ благословля́л еси́ его́, ви́де о́н а́ки не́кий вели́к пла́мень изше́д от ру­ку́ твое́ю, чу­до­тво́р­че, и прикосну́вшийся ему́, я́ко клеще́ю о́гнь от ол­та­ря́ взе́мшею, благословя́щею твое́ю ру­ко́ю: се́ же бы́сть ему́ к потребле́нию неключи́маго праздносло́вия, к утвержде́нию же в безстра́стном молча́нии с Серафи́мы пе́­ти Бо́­гу: Алли­лу́иа.**

**И́кос 10.**

**Сте­на́ вели́ка и высо́ка, иму́щая основа́ний двана́десять неподви́жимых догма́т Пра­во­сла́вныя на́шея ве́­ры, ты́ еси́, адамантоду́шне Се́ргие, остеня́я велеле́потне пречестну́ю свою́ оби́­тель, а́ки гра́д ве­ли́­кий свя­ты́й Иерусали́м, низше́дый ро́ссом с не­бе­се́, от Бо́­га иму́щь сла́­ву Бо́­жию в чудесе́х тво­и́х, и укра­ше́­ние вся́ким дра­ги́м ка́мением многоце́нных тво­и́х мо­ли́тв, и́ми­же остеня́еши все́х зо­ву́­щих ти́ си́­це:**

**Ра́­дуй­ся, преподо́бне, я́ко иа́спис пресве́тлейший, во все́й подсо́лнечной сия́яй чу­де́с­но.**

**Ра́­дуй­ся, я́ко сапфи́р невообра́зный, блиста́яй на́м жи­тие́ поднебе́сно.**

**Ра́­дуй­ся, я́ко халкидо́н углеви́дный, огне́м люб­ве́ Бо́­жия разжже́нный.**

**Ра́­дуй­ся, я́ко смара́гд зелене́ющий, присновесе́нним вен­це́м увя́зенный.**

**Ра́­дуй­ся, я́ко сардо́никс, но́гтя нечу́вственнаго цве́т имы́й, умерщвле́ние страс­те́й по­да­ва́­яй.**

**Ра́­дуй­ся, я́ко са́рдий, я́з­вы от желе́за целя́щий уя́звленных на бра́­ни, ве́р­ных чудотво́рне исцеля́яй.**

**Ра́­дуй­ся, я́ко хрисоли́ф златосветя́щий, многоце́нными доброде́тельми блиста́яй.**

**Ра́­дуй­ся, я́ко вири́лл, но­ся́й морски́й ви́д, пла́­ваю­щих в мо́­ри безбе́дно управля́яй.**

**Ра́­дуй­ся, я́ко топа́зий цельбоно́сный, исцеля́яй слепоту́ ду­ше́в­ную и теле́сную.**

**Ра́­дуй­ся, я́ко хрисопра́с надзлатоя́снейший, получи́вый доб­ро́­ту небе́сну.**

**Ра́­дуй­ся, я́ко яки́нф воздухови́дный, на возду́се восхище́н бы́­ти го­то́в во сре́тение Госпо́дне.**

**Ра́­дуй­ся, я́ко амефи́ст огнесве́тлый, пожига́яй бесо́в мно́­жест­во преиспо́дне.**

**Ра́­дуй­ся, преподо́бне чу­до­тво́р­че Се́ргие, о́т­че на́ш.**

**Конда́к 11.**

**Пе́­ние вся́­кое побежда́ется, звездочи́сленными тво­и́ми тру­ды́, все­бла­же́н­не Се́ргие: кто́ бо от земноро́дных просла́вит жесто́кое твое́ жи­тие́; кто́ возвели́чит свяще́нныя по́д­ви­ги твоя́; безмо́лвие соверше́нное, сми­ре́­ние нелицеме́рное, по́ст протяже́нный, мо­ли́т­ву непреста́нную, чис­то­ту́ по вну́треннему и вне́шнему челове́ку; за ня́же спо­до́­бил­ся еси́ со все́­ми без поро́ка после́дующими А́гнцу, и благоуго́дне подвиза́вшимися, пе́­ти: Алли­лу́иа.**

**И́кос 11.**

**Светоза́рным све́­том блиста́ет оби́­тель твоя́, все­све́т­лый чу­до­тво́р­че, изне́сши от зем­на́­го покрове́ния сия́ющыя чудеса́ми нетле́нныя мо́­щи твоя́, и поста́вльши и́х я́ко свети́льник на ме́сте досто́йне, да испо́лнится рече́ние Госпо́дне: «Не вжига́ют свети́лника, и под спу́дом не полага́ют, но на све́щник поставля́ют, да входя́щии ви́дят». Те́м­же вси́ в хра́­ме тво­е́м, и везде́ то­бо́ю просвеща́еми, дерза́ем гла­го́­ла­ти те­бе́:**

**Ра́­дуй­ся, све́щниче трича́стный, треми́ светле́йшими богосло́вскими доброде́тельми светя́щий.**

**Ра́­дуй­ся, свети́лниче дво́йственный, лю­бо́­вию ко Бо́­гу и бли́жнему горя́щий.**

**Ра́­дуй­ся, его́­же сугубоесте́ственный Архиере́й, проше́дый не­бе­са́, в служе́ние Свое́ не­бе́с­ное по­ста́­ви.**

**Ра́­дуй­ся, его́­же стоя́й посреде́ седми́ свети́лник, я́ко еди́­на­го от те́х Се­бе́ предста́ви.**

**Ра́­дуй­ся, свети́лниче, дара́ми Ду́­ха Свя­та́­го седмоосвяще́ный, я́ко ви́денный Заха́риею проро́ком.**

**Ра́­дуй­ся, во свете́ние чуде́сное поста́вленный в Рос­си́и на ме́сте высо́ком.**

**Ра́­дуй­ся, свети́лниче превознесе́ннейший, па́­че све́­та освеща́ющий пла́­ваю­щих в мо́­ри.**

**Ра́­дуй­ся, свете́нием тво­и́м на­став­ля́яй препла́вати от ми́­ра к не­бе­си́ вско́ре.**

**Ра́­дуй­ся, свети́лниче мы́сленный, светя́щий свя­ты́­нею, па́­че поста́вленнаго Соломо́ном, во Свя­ты́х Свя­та́я.**

**Ра́­дуй­ся, бли­ста́­ни­ем чу­де́с тво­и́х во вся́ концы́ зем­ли́ сия́я.**

**Ра́­дуй­ся, уме́­рый ми́­ру, жи́в же Бо́­го­ви, ме́ртвому о́троку да­ро­ва́­вый жи́ти.**

**Ра́­дуй­ся, жи­вы́й во ве́­ки со Хри­сто́м, с Ни́мже и на́м мо­ли́ бы́­ти.**

**Ра́­дуй­ся, преподо́бне чу­до­тво́р­че Се́ргие, о́т­че на́ш.**

**Конда́к 12.**

**Бла­го­да́ть Бо́­жию испове́дав дре́в­ле Маккаве́й, ег­да́ гряду́щу ему́ с во́инством на супоста́ты, яви́­ся предводя́й и́х ко́нник в оде́жде бе́ле, укрепля́я те́х и му́жественны творя́. Ра́вное возсыла́ет благода́рствие пре­сла́в­ная оби́­тель чудотво́рца Се́ргиа, от облежа́щих ю́ вра­го́в изба́вленная, яв­ле́­ни­ем преподо́бнаго ста́рца е́здяща, и иму́ща в ру́­це свое́й ме́ч обнаже́н: его́­же по́­мо­щию хра́брственно изше́дше су́щии во обстоя́нии, победи́ша со­про­ти́в­ныя, убла­жа́­юще спобо́рствующаго и́м чудотво́рца, и во­пию́­ще Бо́­гу: Алли­лу́иа.**

**И́кос 12.**

**Пою́­ще твое́ успе́ние, преподо́бне о́т­че, Росси́йстии твоя́ ча́­да, про­сла­вля­́ем По­да́­те­ля все́х бла­ги́х Бо́­га, да­ро­ва́в­ша­го на́м те­бе́, та­ко­ва́­го от­ца́, и́же и по преставле́нии тво­е́м не ос­тав­ля́­еши на́с, но благода́тными чу­де́с дарова́нии всег­да́ при­зи­ра́е­ши, посеща́еши, и заступа́еши: Ему́­же надгро́бное соверша́юще пе́­ние, убла­жа́­ем достопа́мятное твое́ жи­тие́ любе́зным воспомина́нием, и па́­ки совоку́пне си́м:**

**Ра́­дуй­ся, в че́сть Свя­ты́я Тро́ицы трикра́ты во утро́­бе ма́терней стра́н­но возгласи́вый.**

**Ра́­дуй­ся, в па́­мять Хри­сто́­вых страс­те́й, сре́ду и пято́к пости́выйся.**

**Ра́­дуй­ся, име́ние свое́ к Не­бе­си́ рука́ми ни́­щих предпосла́вый.**

**Ра́­дуй­ся, в нищете́ душе́вной и теле́сной безпеча́лно в пусты́ни обита́вый.**

**Ра́­дуй­ся, претерпе́вый бе­со́в­ская наважде́ния преизли́шше.**

**Ра́­дуй­ся, созда́вый оби́­тель Свя­те́й Тро́­ице тро́ическою по́­мо­щию свы́­ше.**

**Ра́­дуй­ся, чуде́сных во́д от Бо́­га умоле́нием напо́лнивый оби́­те­ли твоея́ огра́ду.**

**Ра́­дуй­ся, бра́шны неви́димо принесе́нными а́лчной бра́тии сотвори́вый отра́ду.**

**Ра́­дуй­ся, невосхоте́вый прия́ти святи́тельския вла́сти, одея́ния и украше́ния теле́сна.**

**Ра́­дуй­ся, во вре́­мя литургиса́ния тво­его́, оде́янный пла́менем ог­ня́ Не­бе­си́.**

**Ра́­дуй­ся, свети́лниче, еле́ем ми́­лос­ти кипя́й.**

**Ра́­дуй­ся, на све́щнице сла́­вы не­бе́с­ныя горя́й.**

**Ра́­дуй­ся, преподо́бне чу­до­тво́р­че Се́ргие, о́т­че на́ш.**

**Конда́к 13.**

**О ве­ли́­кий чу­до­тво́р­че Се́ргие все­бла­же́н­не, преизря́днейший Рос­си́й­ския стра­ны́ хра­ни́­те­лю! При­ими́ смире́нно при­но­си́­мое те­бе́ мо­ле́­ние, и тво­и́м у Не­бе́с­на­го Ца­ря́ пред­ста́­тель­ством со­хра­ни́ и по­ми́­луй Оте́чество на́­ше от вра́г ви́­ди­мых и не­ви́­ди­мых, и от вся́­ких скор­бе́й, бе́д и на­па́с­тей, и ис­хо­да́­тай­ствуй в Небе́сном Ца́рст­вии все́м приле́жно моля́щимся, с то­бо́ю пе́­ти: Алли­лу́иа.**

***Этот конда́к чи­та­ет­ся трижды, затем и́кос 1-й и конда́к 1-й.***

**Мо­ли́т­ва свя­то́­му преподо́бному Се́ргию, игу́мену Ра́донежскому и всея́ Рос­си́и чудотво́рцу**

**О свяще́нная главо́, преподо́бне богоно́сне о́т­че на́ш Се́ргие, мо­ли́т­вою твое́ю, и ве́­рою и лю­бо́­вию я́же к Бо́­гу и чис­то­то́ю се́рд­ца, еще́ на зем­ли́ во оби́­тель Пре­свя­ты́я Тро́ицы ду́­шу твою́ устро́­ивый, и а́н­гель­ска­го обще́ния и Пре­свя­ты́я Бо­го­ро́­ди­цы по­се­ще́­ния сподо́бивыйся, и да́р чудоде́йственныя бла­го­да́­ти при­е́мый, по от­ше́ст­вии же тво­е́м от зем­ны́х наипа́че к Бо́­гу прибли́живыйся, и не­бе́с­ныя си́­лы приобщи́выйся, но и от на́с ду́­хом люб­ве́ твоея́ не отступи́вый, и чест­ны́я твоя́ мо́­щи, я́ко со­су́д бла­го­да́­ти по́лный и преизлива́ющийся, на́м оста́вивый! Ве́­лие име́я дерз­но­ве́­ние ко Всеми́лостивому Вла­ды́­це, мо­ли́ спас­ти́ ра­бы́ Его́, су́­щей в те­бе́ бла­го­да́­ти Его́ ве́рующыя и к те­бе́ с лю­бо́­вию притека́ющыя: стра́ждущую стра­ну́ Рос­си́й­скую от лю́­тых безбо́жник и вла́сти и́х Гос­по́дь да свободи́т, и да возста́вит престо́л пра­во­сла́в­ных прави́телей; ве́р­ных ра­бо́в Его́, в ско́р­би и пе­ча́­ли де́нь и но́щь во­пию́­щих к Не­му́, многоболе́зненный во́пль да услы́­шит и да из­ве­де́т от по­ги́­бе­ли жи­во́т на́ш. Ис­про­си́ на́м от великодарови́таго Бо́­га на́­ше­го вся́кий да́р, все́м и коему́ждо благопотре́бен, ве́­ры непоро́чны соблюде́ние, гра­до́в на́­ших утвер­жде́­ние, ми́­ра умире́ние, от гла́­да и па́губы из­бав­ле́­ние, от на­ше́ст­вия ино­пле­ме́н­ных сохране́ние, скорбя́щым уте­ше́­ние, неду́гующым ис­це­ле́­ние, па́дшым возставле́ние, заблужда́ющым на пу́ть и́с­ти­ны и спа­се́­ния возвраще́ние, подвиза́ющымся укреп­ле́­ние, благоде́лающым в де́­лех бла­ги́х преуспе́яние и благослове́ние, мла­де́н­цем воспита́ние, ю́ным наставле́ние, неве́дущым вразумле́ние, сиро́там и вдови́цам за­ступ­ле́­ние. Отходя́щым от се­го́ вре́меннаго жи­тия́ к ве́ч­но­му благо́е уготовле́ние и напу́тствие, отше́дшым блаже́нное упокое́ние, и вся́ ны́ споспешеству́ющими тво­и́ми мо­ли́т­ва­ми спо­до́­би в де́нь Стра́шнаго Суда́ шу́ия ча́сти изба́витися, десны́я же стра­ны́ общи́ники бы́­ти, и бла­же́н­ный о́ный гла́с Влады́ки Хри­ста́ услы́шати: «Прииди́те, благослове́ннии От­ца́ Мо­его́, насле́дуйте угото́ванное ва́м Ца́рст­вие от сложе́ния ми́­ра». Ами́нь.**

**Мо­ли́т­ва ина́я**

**О свяще́нная главо́, преподо́бне о́т­че, пре­бла­же́н­не а́вво Се́ргие Ве­ли́­кий! Не за­бу́­ди убо́­гих сво­и́х до кон­ца́, но помина́й на́с во свя­ты́х сво­и́х и благоприя́тных мо­ли́т­вах к Бо́­гу. По­мя­ни́ ста́­до свое́, е́же са́м упа́сл еси́: и не за­бу́­ди посеща́ти ча́д сво­и́х. Мо­ли́ за ны́, о́т­че свяще́нный, за де́ти своя́ ду­хо́в­ныя, я́ко име́я дерз­но­ве́­ние к Небе́сному Ца­рю́: не премолчи́ за ны́ ко Го́с­по­ду, и не пре́­зри на́с, ве́­рою и лю­бо́­вию чту́­щих тя́. Помина́й на́с не­до­сто́й­ных у Пре­сто́­ла Вседержи́теля, и не пре­ста́й моля́ся о на́с ко Хри­сту́ Бо́­гу: и́бо дана́ те­бе́ бы́сть бла­го­да́ть за ны́ мо­ли́­ти­ся. Не мни́м бо тя́ су́­ща ме́ртва: а́ще бо и те́­лом преста́вился еси́ от на́с, но и по сме́р­ти жи́в сы́й пре­бы­ва́е­ши, не отступа́й от на́с ду́­хом, сохраня́я на́с от стре́л вра́жиих, и вся́­кия пре́­лес­ти бесо́вския, и ко́з­ней диа́­воль­ских, па́­сты­рю на́ш до́б­рый. А́ще бо и мо­ще́й тво­и́х ра́ка пред очи́­ма на́шима ви́дима е́сть всег­да́, но свя­та́я твоя́ душа́ со а́нгельскими во́инствы, со безпло́тными ли́ки, с небе́сными си́лами, у Пре­сто́­ла Вседержи́теля предстоя́щи, досто́йно весели́тся. Ве́­ду­ще бо тя́ во­и́с­тин­ну и по сме́р­ти жи́ва су́­ща, те­бе́ припа́даем, и те­бе́ мо́­лим­ся, е́же мо­ли́­ти­ся о на́с всеси́льному Бо́­гу, о по́льзе ду́ш на́­ших, и испроси́ти вре́­мя на по­кая́­ние, и о невозбра́нном преи́тии от зем­ли́ на не́­бо, мыта́рств же го́рьких, бесо́в возду́шных князе́й, и ве́ч­ныя му́­ки изба́витися, и Небе́сному Ца́рствию на­сле́д­ни­ки бы́­ти со все́­ми пра́­вед­ны­ми, от ве́­ка угоди́вшими Го́с­по­ду на́­ше­му Иису́­су Хри­сту́: Ему́­же по­до­ба́­ет вся́кая сла́­ва, че́сть и по­кло­не́­ние, со Без­на­ча́ль­ным Его́ От­це́м, и с Пре­свя­ты́м и Бла­ги́м, и Жи­во­тво­ря́­щим Его́ Ду́­хом, ны́­не и при́с­но и во ве́­ки ве­ко́в. Ами́нь.**

**Мо­ли́т­ва тре́тья**

**О Не­бе́с­на­го граждани́не Иерусали́ма, преподо́бне о́т­че Се́ргие! Воз­зри́ на на́с ми́­ло­сти­во, и к зем­ли́ приве́рженных воз­ве­ди́ к вы­со­те́ не­бе́с­ней. Ты́ Го­ре́ на Не­бе­си́, мы́ на зем­ли́ ни́зу, удалены́ от те­бе́, не толи́ко ме́стом, ели́ко грех­ми́ свои́ми и беззако́нии: но к те­бе́, я́ко на́м сро́дному, при­бе­га́­ем и взы­ва́­ем, наста́ви на́с ходи́ти пу­те́м тво­и́м, вразуми́ и руково́дствуй. Сво́йственно е́сть те­бе́, о́т­че на́ш, благоутро́бие и человеколю́бие: на зем­ли́ живу́щу не о сво­е́м то́кмо спа­се́­нии бы́сть те­бе́ попече́ние, но и о все́х к те­бе́ при­те­ка́ю­щих. Наставле́ния твоя́ бы́ша тро́стию кни́жника скоропи́сца, на се́рд­це ка́ждаго гла­го́­лы жи́з­ни начертава́ющаго. Не те­ле́с­ныя бо то́кмо врачева́л еси́ бо­ле́з­ни, но па́­че ду­ше́в­ных вра́ч изя́щный яви́л­ся еси́: и вся́ твоя́ свя­та́я жи́знь бы́сть зерца́лом вся́­кия доброде́тели. А́ще толи́к бы́л еси́, свя́тче Бо́­жий, на зем­ли́: коли́к ны́­не еси́ на Не­бе­си́! Ты́ дне́сь пред­стои́­ши Пре­сто́­лу Све́­та Непристу́пнаго, и в Не́м, я́ко в зерца́ле, зри́ши вся́ на́­ша ну́ж­ды и про­ше́­ния: ты́ водворя́ешися вку́­пе со а́н­ге­лы, о еди́ном гре́шнице ка́ющемся ра́дующимися. И человеколю́бие Бо́­жие е́сть неистощи́мо, и твое́ к Не­му́ дерз­но­ве́­ние мно́­го: не преста́ни о на́с вопия́ ко Го́с­по­ду. Ис­про­си́ пред­ста́­тель­ством сво­и́м у Все­ми́­ло­сти­ва­го Бо́­га на́­ше­го ми́р Це́рк­ви Его́, под зна́мением Крес­та́ во́инствующей: согла́сие в ве́­ре и единому́дрие, суему́дрия же и раско́лов истребле́ние, утвер­жде́­ние во бла­ги́х де́­лех: боль­ны́м ис­це­ле́­ние, печа́льным уте­ше́­ние, оби́женным за­ступ­ле́­ние, бе́дствующым по́­мощь. Не по­сра­ми́ на́с, к те­бе́ с ве́­рою при­те­ка́ю­щих. А́ще бо и недосто́йни есмы́ то­ли́­ка­го от­ца́ и хо­да́­тая: но ты́ бы́в под­ра­жа́­тель че­ло­ве­ко­лю́­бия Бо́­жия, со­тво­ри́ на́с досто́йны чрез обраще́ние от злы́х де́л к благо́му жи­тию́. Вся́ богопросвеще́нная Росси́а, тво­и́ми чу­де­сы́ испо́лненная и ми́лостьми облагоде́тельствованная, испове́дует тя́ бы́­ти сво­его́ покрови́теля и за­сту́п­ни­ка. Яви́ дре́вния ми́­лос­ти твоя́, и и́хже от­це́м спомо́ществовал еси́, не от­ри́­ни и на́с ча́д и́х, стопа́ми и́х к те­бе́ ше́ствущих. Ве́­ру­ем, я́ко ду́­хом на́м сопрису́тствуеши. Иде́­же бо е́сть Гос­по́дь, я́ко­же сло́­во Его́ у́чит на́с, та́­мо и слуга́ Его́ бу́дет. Ты́ ве́р­ный еси́ ра́б Госпо́день: и Бо́­гу везде́ су́щу, ты́ в Не́м еси́, и О́н в те­бе́ е́сть, па́­че же и те́­лом с на́­ми еси́. Се́ нетле́нныя и живоно́сныя твоя́ мо́­щи, я́ко со­кро́­ви­ще безце́нное, вручи́ на́м чу­де́с Бо́г. Пред­стоя́ и́м, я́ко те­бе́ жи́ву су́щу, припа́даем и мо́­лим­ся: при­ими́ мо­ле́­ния на́­ша, и вознеси́ и́х на Же́ртвенник бла­го­утро́­бия Бо́­жия, да прии́мем то­бо́ю бла­го­да́ть и благовре́менну в ну́ж­дах на́­ших по́­мощь. Укре­пи́ на́­ше малоду́шие, и утвер­ди́ на́с в ве́­ре, да несомне́нно упо­ва́­ем получи́ти вся́ бла­га́я от благосе́рдия Влады́ки мо­ли́т­ва­ми тво­и́ми. Па́ству же твою́ духо́вную, то­бо́ю со́бранную, не преста́ни управля́ти жезло́м ду­хо́в­ныя му́дрости: подвиза́ющымся помози́, разсла́бленных возста́ви, споспеши́ и́го Хрис­то́­во нести́ во благоду́шии и тер­пе́­нии: и все́х на́с упра́ви в ми́­ре и по­кая́­нии скон­ча́­ти жи­во́т на́ш, и пресели́тися со упова́нием в блаже́нныя не́дра Авраа́мова, иде́­же ты́ ра́­дост­но по труде́х и по́двизех ны́­не почива́еши, прославля́я со все́­ми свя­ты́­ми Бо́­га, в Тро́­ице сла́­ви­ма­го, От­ца́, и Сы́­на, и Свя­та́­го Ду́­ха. Ами́нь.**

**Величание**

Ублажаем тя, преподобне отче Сергие, / и чтим святую память твою, наставниче монахов и собеседниче ангелов

**Досто́йно е́сть я́ко вои́стину блажи́ти Тя Богоро́дицу, Присноблаже́нную и Пренепоро́чную и Ма́терь Бо́га на́шего. Честне́йшую Херуви́м и сла́внейшую без сравне́ния Серафи́м, без истле́ния Бо́га Сло́ва ро́ждшую, су́щую Богоро́дицу Тя велича́ем.**

**Сла́ва Отцу́ и Сы́ну и Свято́му Ду́ху, и ны́не и при́сно и во ве́ки веко́в. Ами́нь.**

**Го́споди, поми́луй. *(Трижды)***

**Го́споди, Иису́се Христе́, Сы́не Бо́жий, молитв ра́ди Пречи́стыя Твоея́ Ма́тере, преподо́бных и богоно́сных оте́ц на́ших и всех святы́х поми́луй нас. Ами́нь.**